Advendiaeg ei ole aga pelgalt mängimine küünaldega, see on valmistumine jõuludeks. Mida see tähendab? Mitte ainult seda, et lapsed õpivad kodus, lasteaias ja  koolis jõululaule ja -luuletusi, mitte ainult seda, et kirikutes on palju jõulukontserte ja jõuludel ei mahuta kirikud rahvast ära, mitte ainult seda, et otsime kingitusi ja püüame teha neid nii palju ja kallilt kui võimalik, mitte ainult seda, et kraamime pühadeks oma kodu ja kaunistame poeaknadki jõululiseks. Oluline on see, et me saaksime paremateks lasteks, vanemateks, vanavanemateks, tädideks, onudeks, naabriteks, töökaaslasteks, ülemusteks ja töötajateks.